ΠΡΟΣΚΛΗΣΗ ΠΑΡΑΚΟΛΟΥΘΗΣΗΣ ΕΠΙΜΟΡΦΩΣΗΣ ΣΤΗ ΧΡΗΣΗ ΠΑΙΔΑΓΩΓΙΚΩΝ ΕΡΓΑΛΕΙΩΝ στο πλαίσιο eTwinning

Το τμήμα με απόφαση της ΓΣ (12η τακτική συνέλευση 2021) του ενέκρινε τη συμμετοχή του στην Ευρωπαϊκή Δράση etwinning, στο πλαίσιο του μαθήματος «Παιδαγωγική: Ειδική Διδακτική των Αρχαιογνωστικών Μαθημάτων» (12Ι/ΠΔΓ-2 = 12Α/ΠΔΓ-2) από τη διδάσκουσα, κα Μ. Ξέστερνου.

Καλούνται μέχρι τα μεσάνυχτα της Κυριακής, 7 Νοεμβρίου 2021, όσοι φοιτητές του τμήματος ΙΑΔΠΑ, εγγεγραμμένοι στο μάθημα Ειδική Διδακτική Αρχαιογνωστικών μαθημάτων, επιθυμούν να δηλώσουν ενδιαφέρον για την παρακολούθηση επιπρόσθετων σεμιναριακών διαδικτυακών μαθημάτων (τηλεκπαίδευση 8-10 ωρών) με αντικείμενο την παιδαγωγική αξιοποίηση εργαλείων eTwinning στο ακόλουθο δεσμό:

<https://docs.google.com/spreadsheets/d/13uVwoaZTQcoG-w-fFwPgGouidqYOprWlTT4_QiY108U/edit#gid=0>

Πρέσβειρα eTwinning κατά τη διαρκεια των επιμορφωτικών συνεδριών μας, θα είναι η κυρία Κ. Κατσίρου. ΟΙ παρουσίες (διαδικτυακά) είναι υποχρεωτικές. Θα δοθεί βεβαίωση παρακολούθησης του επιμορφωτικού προγράμματος.

**Λίγα λόγια για την ευρωπαϊκή δράση eTwinning,**

αποσκοπεί στην υλοποίηση συνεργασιών μεταξύ σχολείων διαφορετικών χωρών. Η δράση έχει δημιουργήσει την μεγαλύτερη κοινότητα εκπαιδευτικών στην ιστορία της Εκπαίδευσης με περισσότερους από 885.000 εγγεγραμμένους εκπαιδευτικούς από 216.000 σχολεία και 44 χώρες, και έχουν εκπονηθεί περισσότερα από 116.000 συνεργατικά έργα, υψηλής ποιότητας.

 Στους στόχους της δράσης eTwinning στην παρούσα περίοδο περιλαμβάνεται η καλλιέργεια των ψηφιακών δεξιοτήτων των εκπαιδευτικών και των μαθητών, που αποτελεί κεντρικό στόχο της Ευρωπαϊκής Επιτροπής για τη βελτίωση του ανθρώπινου δυναμικού, αλλά και η ενδυνάμωση των επαγγελματικών δεξιοτήτων των εκπαιδευτικών καθώς και αρκετοί άλλοι στόχοι. Επομένως, οι φοιτητές ενδιαφέρονται θα αποκτήσουν ανάλογες δεξιότητες που κρίνονται χρήσιμες για το ρόλο τους εκπαιδευτικού στην τάξη.

Για την αρχική κατάρτιση των εκπαιδευτικών αλλά και των φοιτητών που θα εργαστούν ως εκπαιδευτικοί, το eTwinning προσφέρει στα Ευρωπαϊκά Πανεπιστήμια από το 2019 την πρωτοβουλία **Initial Teacher Education** (ΙΤΕ), η οποία παρέχει στους φοιτητές:

• ανάπτυξη ψηφιακών και γλωσσικών δεξιοτήτων

• ανάπτυξη επαγγελματικών δεξιοτήτων

• ευρωπαϊκή, διεθνή και διαπολιτισμική εμπειρία

• ανταλλαγές πρακτικών με εκπαιδευτικούς από άλλα εκπαιδευτικά συστήματα

• ανακάλυψη και εφαρμογή της μεθόδου project

• ένα δωρεάν συνεργατικό περιβάλλον για την υλοποίηση συνεργατικών έργων

• ένα χρήσιμο εργαλείο για την προσομοίωση των φοιτητών του Τμήματος σας σε σχολική τάξη

|  |  |  |  |
| --- | --- | --- | --- |
| **Ημερομηνία** | **Ημέρα** | **ώρα** | **θέμα** |
| 12/11/2021 | Παρασκευή | 18:00-20:00 | Εισαγωγή στο etwinning-εγγραφή φοιτητών |
| 22/11/2021 | Δευτέρα | 16:00-18:00 | Παρουσίαση του etwinning live |
| 3/12/2021 | Παρασκευή | 18:00-20:00 | Παρουσίαση του twinspace |
| 10/12/2021 | Παρασκευή | 18:00-20:00 | Ενίσχυση της ποιότητας etwinning έργων |
| 17/12/2021 | Παρασκευή | 18:00-20:00 | Αξιοποίηση συνεργατικών web 2.0  εργαλείων |